CELEX: 52006PC0602
Language: fi
Date: 2006-10-17
Title: Ehdotus neuvoston päätös Euroopan yhteisön puolesta omaksuttavasta kannasta ilmastonmuutosta koskevan Yhdistyneiden Kansakuntien puitesopimuksen Kioton pöytäkirjaan tehtävää muutosta koskevaan ehdotukseen

EUROOPAN YHTEISÖJEN KOMISSIO
                                                  Bryssel 17.10.2006
                                                  KOM(2006) 602 lopullinen
                                       Ehdotus
                               NEUVOSTON PÄÄTÖS
    Euroopan yhteisön puolesta omaksuttavasta kannasta ilmastonmuutosta koskevan
   Yhdistyneiden Kansakuntien puitesopimuksen Kioton pöytäkirjaan tehtävää muutosta
                                koskevaan ehdotukseen
                                  (komission esittämä)
FI                                                                                  FI
 ---pagebreak---                                              PERUSTELUT
   Ilmastonmuutosta koskevan Yhdistyneiden Kansakuntien puitesopimuksen (UNFCCC) ja
   siihen kuuluvan Kioton pöytäkirjan perimmäisenä tavoitteena on – puitesopimuksen asiaan
   liittyvien määräysten mukaisesti – ilmakehän kasvihuonekaasupitoisuuksien vakauttaminen
   sellaiselle tasolle, että estetään ihmisen toiminnan aiheuttamat vaaralliset vaikutukset
   ilmastojärjestelmään.
   Euroopan yhteisö ratifioi Kioton pöytäkirjan vuonna 20021 eli se on yksi kyseisen
   sopimuksen osapuolista.
   Yleissopimuksen osapuolten konferenssin toinen kokous, joka toimii Kioton pöytäkirjan
   osapuolten kokouksena (COP/MOP2) järjestetään Nairobissa Keniassa 6.–17. marraskuuta
   2006.
   Kioton pöytäkirjan 3 artiklan mukaan yleissopimuksen liitteessä I mainitut yleissopimuksen
   osapuolet varmistavat erikseen tai yhdessä, että niiden Kioton pöytäkirjan liitteessä A
   lueteltujen kasvihuonekaasujen ihmisen toiminnan aiheuttamien päästöjen kokonaismäärät
   ilmaistuna vastaavana hiilidioksidimääränä eivät ylitä sallittuja päästömääriä, jotka on
   laskettu osapuolten liitteessä B mainittujen päästöjen määrällisten rajoittamis- ja
   vähentämisvelvoitteiden mukaisesti. Tarkoituksena on vähentää päästöjen kokonaismäärää
   kyseisten kaasujen osalta ainakin 5 prosentilla vuoden 1990 määrästä vuosien 2008 ja 2012
   välisenä velvoitekautena.
   Valko-Venäjä on mainittu yleissopimuksen liitteessä I mutta ei Kioton pöytäkirjan liitteessä
   B. Valko-Venäjä ehdotti 9. helmikuuta 2006 päivätyllä kirjeellä muutosta Kioton pöytäkirjan
   liitteeseen B tullakseen lisätyksi mainittuun liitteeseen 95 prosentin määrällisellä rajoitus- tai
   vähennyssitoumuksella perusvuoteen nähden. COP/MOP2-kokousta pyydetään käsittelemään
   muutosehdotusta ja toteuttamaan tarpeellisiksi katsomansa toimenpiteet.
   EY:n perustamissopimuksen 300 artiklan 2 kohdan mukaan tarvitaan neuvoston
   määräenemmistöpäätös komission ehdotuksesta muun muassa määriteltäessä yhteisön kantoja
   sopimuksella perustetussa elimessä, kun kyseisen elimen on tehtävä päätöksiä, joilla on
   oikeusvaikutuksia, lukuun ottamatta päätöksiä kyseisen sopimuksen institutionaalisten
   rakenteiden täydentämisestä tai muuttamisesta. Euroopan parlamentille tiedotetaan
   välittömästi ja täysimääräisesti tällaisesta neuvoston päätöksestä.
   COP/MOP2-kokouksen tekemällä päätöksellä Valko-Venäjän ehdottamasta muutoksesta olisi
   oikeusvaikutuksia. Siksi on tarpeen, että neuvosto tekee tässä asiassa päätöksen Euroopan
   yhteisön puolesta omaksuttavasta kannasta.
   Valko-Venäjä on toimittanut kaksi kansallista tiedonantoa ja edistystä osoittavan kansallisen
   raporttinsa UNFCCC:n sihteeristölle. Euroopan yhteisö antaa Valko-Venäjälle teknistä tukea
   TACIS-ohjelman puitteissa Kioton pöytäkirjan täytäntöönpanon edistämiseksi Valko-
   Venäjällä.
   Valko-Venäjän        yleistä     kunnianhimoa       asettaa      Kioton pöytäkirjan    mukainen
   päästövähennystavoite on pidettävä myönteisenä. Ehdotettu muutos ei kuitenkaan
   1
            Neuvoston päätös 2002/358/EY, EYVL L 130, 15.5.2002, s. 1.
FI                                                   2                                                FI
 ---pagebreak---    nykymuodossa takaisi Kioton pöytäkirjan ympäristötavoitteiden tinkimätöntä noudattamista,
   koska se sallisi Valko-Venäjälle päästökiintiöiden eli sallittujen päästömääräyksiköiden
   (AAU) huomattavan ylittämisen verrattuna muihin siirtymävaiheessa oleviin valtioihin ja
   väestömäärältään vastaaviin liitteen I osapuoliin.
   Edellä esitetyn huomioon ottaen yhteisön ei pitäisi COP/MOP2-kokouksessa tukea Valko-
   Venäjän ehdottamaa muutosta Kioton pöytäkirjan liitteeseen B, jos pöytäkirjan
   ympäristötavoitteista joudutaan tinkimään.
   On huomattava, että Valko-Venäjällä 19. maaliskuuta 2006 pidettyjen puutteellisten
   presidentinvaalien jälkeen EU on harjoittanut vain rajallista kahdenvälistä yhteydenpitoa
   Valko-Venäjän kanssa. Yhteisön yhteydet Valko-Venäjään on Nairobin konferenssissa
   pidettävä teknisinä ja epäpoliittisina.
FI                                                 3                                         FI
 ---pagebreak---                                                  Ehdotus
                                        NEUVOSTON PÄÄTÖS
       Euroopan yhteisön puolesta omaksuttavasta kannasta ilmastonmuutosta koskevan
     Yhdistyneiden Kansakuntien puitesopimuksen Kioton pöytäkirjaan tehtävää muutosta
                                        koskevaan ehdotukseen
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 175 artiklan 1
   kohdan yhdessä 300 artiklan 2 kohdan toisen alakohdan kanssa,
   ottaa huomioon komission ehdotuksen2,
   sekä katsoo seuraavaa:
   (1)     Euroopan yhteisö ratifioi ilmastonmuutosta koskevan Yhdistyneiden Kansakuntien
           puitesopimuksen (UNFCCC) Kioton pöytäkirjan vuonna 20023. Se on siten yksi
           kyseisen sopimuksen osapuolista.
   (2)     Yleissopimuksen osapuolten konferenssin toinen kokous, joka toimii Kioton
           pöytäkirjan osapuolten kokouksena (COP/MOP2), järjestetään Nairobissa Keniassa
           6.–17. marraskuuta 2006.
   (3)     Kioton pöytäkirjan 3 artiklan mukaan yleissopimuksen liitteessä I mainitut
           yleissopimuksen osapuolet varmistavat erikseen tai yhdessä, että niiden Kioton
           pöytäkirjan liitteessä A lueteltujen kasvihuonekaasujen ihmisen toiminnan
           aiheuttamien päästöjen kokonaismäärät ilmaistuna vastaavana hiilidioksidimääränä
           eivät ylitä sallittuja päästömääriä, jotka on laskettu osapuolten liitteessä B mainittujen
           päästöjen määrällisten rajoittamis- ja vähentämisvelvoitteiden mukaisesti.
           Tarkoituksena on vähentää päästöjen kokonaismäärää kyseisten kaasujen osalta
           ainakin 5 prosentilla vuoden 1990 määrästä vuosien 2008 ja 2012 välisenä
           velvoitekautena.
   (4)     Valko-Venäjä on mainittu UNFCCC-sopimuksen liitteessä I mutta ei Kioton
           pöytäkirjan liitteessä B, ja se on ehdottanut muutosta Kioton pöytäkirjan liitteeseen B
           tullakseen lisätyksi mainittuun liitteeseen 95 prosentin määrällisellä rajoitus- tai
           vähennyssitoumuksella perusvuoteen nähden. Tätä muutosta käsitellään COP/MOP2-
           kokouksessa.
   (5)     Valko-Venäjän ehdottamaa muutosta koskeva päätös koskee ympäristönsuojelua ja
           sillä tulee olemaan oikeusvaikutuksia. Siksi on tarpeen, että neuvosto tekee tässä
   2
           KOM(2006) 602 lopullinen.
   3
           Neuvoston päätös 2002/358/EY, EYVL L 130, 15.5.2002, s. 1.
FI                                                   4                                                FI
 ---pagebreak---           asiassa päätöksen Euroopan yhteisön puolesta omaksuttavasta kannasta COP/MOP2-
          kokousta varten perustamissopimuksen 175 artiklan 1 kohdan ja 300 artiklan 2 kohdan
          toisen alakohdan mukaisesti.
   (6)    Valko-Venäjä on toimittanut kaksi kansallista tiedonantoa ja edistystä osoittavan
          kansallisen raporttinsa UNFCCC:n sihteeristölle. Euroopan yhteisö antaa Valko-
          Venäjälle teknistä tukea TACIS-ohjelman puitteissa Kioton pöytäkirjan
          täytäntöönpanon edistämiseksi Valko-Venäjällä.
   (7)    Valko-Venäjän yleistä kunnianhimoa asettaa Kioton pöytäkirjan liitteen B mukainen
          päästövähennystavoite on pidettävä myönteisenä. Ehdotettu muutos ei kuitenkaan
          nykymuodossa takaisi Kioton pöytäkirjan ympäristötavoitteiden tinkimätöntä
          noudattamista, koska se sallisi Valko-Venäjälle päästömääräyksiköiden (AAU)
          huomattavan ylittämisen verrattuna muihin siirtymävaiheessa oleviin valtioihin ja
          väestömäärältään vastaaviin liitteen I osapuoliin.
   (8)    Yhteisön ja jäsenvaltioiden pitäisi COP/MOP2-kokouksessa tehdä tiivistä yhteistyötä
          sen varmistamiseksi, että mahdollinen kompromissi Valko-Venäjän ehdotuksesta
          liitteen B muuttamiseksi on yhteisön oikeuden mukainen ja sillä varmistetaan Kioton
          pöytäkirjan ympäristötavoitteiden tinkimättömyys.
   (9)    Yhteisön ei pitäisi tukea liitteen B muuttamista, ellei se ole yhteisön oikeuden
          mukaista ja varmista Kioton pöytäkirjan ympäristötavoitteiden tinkimättömyyttä.
   (10)   Euroopan parlamentille tiedotetaan välittömästi ja täysimääräisesti 300 artiklan 2
          kohdan mukaisesti tehdystä neuvoston päätöksestä,
   ON PÄÄTTÄNYT SEURAAVAA:
                                            Ainoa artikla
   1.       Kioton pöytäkirjan osapuolten kokouksena toimivassa ilmastonmuutosta koskevan
            Yhdistyneiden Kansakuntien puitesopimuksen osapuolten konferenssin toisessa
            kokouksessa komissio ei yhteisön puolesta anna tukeaan Valko-Venäjän
            ehdottamalle muutokselle liitteeseen B ehdotuksen nykymuodossa.
   2.       Yhteisön ja jäsenvaltioiden on tehtävä tiivistä yhteistyötä sen varmistamiseksi, että
            mahdollinen kompromissi Valko-Venäjän ehdotuksesta liitteen B muuttamiseksi on
            yhteisön oikeuden mukainen ja sillä varmistetaan Kioton pöytäkirjan
            ympäristötavoitteiden tinkimättömyys. Mikäli näin ei tapahdu, komissio ei yhteisön
            puolesta anna tukeaan kompromissimuutokselle.
   Tehty Brysselissä
                                                Neuvoston puolesta
                                                Puheenjohtaja
FI                                                5                                               FI